ai4bharat/Pralekha huggingface dataset:
ஜல்சக்தி அமைச்சகம்
ஜல்ஜீவன் தகவல் தொழில்நுட்ப சவால் போட்டிக்கு அமோக வரவேற்பு
ஜல்ஜீவன் திட்டத்தின் கீழ் நடத்தப்பட்ட தகவல் தொழில்நுட்ப சவால் போட்டிக்கு ஏராளமானோர் விண்ணப்பித்துள்ளனர்.
தேசிய ஜல் ஜீவன் திட்டம், எலக்ட்ரானிக்ஸ் மற்றும் தகவல் தொழில்நுட்ப துறை அமைச்சகத்துடன் இணைந்து மிகப் பெரிய தகவல் தொழில்நுட்ப சவால் போட்டியை தொடங்கியது. கிராமங்களில் சிறப்பான குடிநீர் சப்ளை மற்றும் கண்காணிப்புக்கு, குறைந்த செலவில் புதுமையான கருவிகளை கண்டுபிடிப்பதற்காக இந்த சவால் போட்டி நடத்தப்பட்டது. இந்த சவால் போட்டிக்கு விண்ணப்பிக்க கடந்த 12ம் தேதி கடைசி நாள் என அறிவிக்கப்பட்டிருந்தது. இந்த சவால் போட்டிக்கு புதிய தொழில்நுட்ப நிறுவனங்கள், குறு,சிறு மற்றும் நடுத்தர நிறுவனங்கள், இந்திய நிறுவனங்கள் ஆகியவற்றிலிருந்து, 213 திட்டங்கள் வந்துள்ளன. இவற்றை, எலக்ட்ரானிக்ஸ் மற்றும் தகவல் தொழில்நுட்ப துறை அமைச்சகத்தால் நியமிக்கப்பட்ட நடுவர் குழு ஆய்வு செய்யவுள்ளது.
சிறந்த கண்டுபிடிப்புக்கு ரூ.50 லட்சமும், அடுத்தடுத்த கண்டுபிடிப்புகளுக்கு தலா ரூ.20 லட்சமும் பரிசு வழங்கப்படும். சிறந்த கண்டுபிடிப்புகள், சோதனை அடிப்படையில், 100 கிராமங்களில் செயல்படுத்தப்படும்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665865
(Visitor Counter : 140
நுகர்வோர் நலன், உணவு மற்றும் பொது விநியோகம் அமைச்சகம்
நெல் கொள்முதல் கடந்த வருடத்தை விட இந்த வருடம் 26.48 சதவீதம் அதிகம்
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதல் சுமுகமாக நடந்து வருகிறது.
இங்கு 2021 ஜனவரி 12 வரை 545.67 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டு இதே காலத்தில் செய்யப்பட்ட 431.41 லட்சம் மெட்ரிக் டன் நெல் கொள்முதலோடு ஒப்பிடும் போது இது 26.48 சதவீதம் அதிகமாகும்..
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
2021 ஜனவரி 12 வரை, 17,17,886 விவசாயிகளுக்குப் பயனளிக்கும் வகையில் ரூ 24648.50 கோடி மதிப்புள்ள 84,27,125 பருத்தி பேல்கள் கொள்முதல் செய்யப்பட்டுள்ளன.
2021 ஜனவரி 12 வரை, 289998.31 மெட்ரிக் டன் பாசிப்பருப்பு, உளுந்து வேர்க்கடலை மற்றும் சோயாபீன் ஆகியவற்றை ரூபாய் 1551.68 கோடிக்கு தனது முகமைகள் மூலம் அரசு கொள்முதல் செய்துள்ள காரணத்தினால், தமிழ்நாடு ஹரியானா குஜராத் மகாராஷ்டிரா மற்றும் ராஜஸ்தானில் உள்ள 1,54,238 விவசாயிகள் பயனடைந்துள்ளனர்.
-----
((Visitor Counter : 69
பிரதமர் அலுவலகம்
உலக சிங்க தினத்தை முன்னிட்டு சிங்கங்களை பாதுகாப்பவர்களின் முயற்சிகளுக்கு பிரதமர் பாராட்டு
உலக சிங்க தினத்தை முன்னிட்டு சிங்கங்களை பாதுகாப்பவர்களின் முயற்சிகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்திர யாதவின் ட்விட்டர் பதிவிற்கு பதிலளித்துள்ள பிரதமர் தெரிவித்திருப்பதாவது;-
“உலக சிங்க தினத்தை #WorldLionDay முன்னிட்டு, கம்பீரமான சிங்கங்களை பாதுகாக்கும் நடவடிக்கையில் ஈடுபடும் அனைவரையும் பாராட்டுகிறேன். பிரம்மாண்டமான ஆசிய சிங்கங்களின் துடிப்பான வசிப்பிடமாக இந்தியா எப்போதும் திகழும்.”
நுகர்வோர் நலன், உணவு மற்றும் பொது விநியோகம் அமைச்சகம்
மின்னணு வர்த்தக இணையதளங்களில் போலியான விமர்சனங்களைக் கண்காணிப்பதற்கான திட்டம்: மத்திய அரசு விரைவில் உருவாக்கம்
மின்னணு வர்த்தக இணையதளங்களில் போலியான விமர்சனங்களை கண்காணிப்பதற்கான திட்டத்தை மத்திய அரசு உருவாக்கவுள்ளது. இந்தியாவில் இயங்கும் மின்னணு வர்த்தக நிறுவனங்களால் பின்பற்றப்படும் நடைமுறைகளையும், சர்வதேச அளவில் சிறப்பாக உள்ள நடைமுறைகளையும் நுகர்வோர் விவகாரங்கள் துறை ஆய்வு செய்து இந்தத் திட்டங்களை வகுக்கும்.
இந்திய விளம்பரங்கள் தரநிலை கவுன்சிலுடன் இணைந்து மின்னணு வர்த்தக நிறுவனங்கள், நுகர்வோர் மன்றங்கள், சட்டப் பல்கலைக்கழகங்கள், வழக்கறிஞர்கள், ஃபிக்கி, சி.ஐ.ஐ, நுகர்வோர் உரிமை ஆர்வலர்கள் உள்ளிட்ட பங்குதாரர்களுடன் இணைந்து நுகர்வோர் விவகாரங்கள் துறை நடத்திய கூட்டத்தில் இணையதளங்களில் போலியாக வெளியிடப்படும் திறனாய்வுகளின் அளவு மற்றும் எதிர்காலத் திட்டங்கள் குறித்து விவாதிக்கப்பட்டது.
பொருட்களை நேரடியாக வாங்குவது, ஆய்வுசெய்யும் வாய்ப்பு மின்னணு வர்த்தக இணையதளங்களில் இல்லாததால், பொருட்கள் மற்றும் சேவைகளை ஏற்கனவே பயன்படுத்திய பயனாளர்கள் இணைய தளங்களில் பதிவிடும் அனுபவம் மற்றும் கருத்துக்களையே பொதுமக்கள் பெரிதும் சார்ந்திருக்கிறார்கள்.
“திறனாய்வாளரின் நம்பகத்தன்மையை உறுதி செய்வது மற்றும் சம்பந்தப்பட்ட தளத்தின் பொறுப்புத்தன்மையைக் கண்டறிவது ஆகியவை இரண்டு முக்கிய விஷயங்கள். மேலும், “மிகவும் பொருத்தமான திறனாய்வுகளை” மின்னணு வர்த்தக நிறுவனங்கள் எவ்வாறு நியாயமான மற்றும் வெளிப்படையான முறையில் தேர்வு செய்கிறார்கள் என்பதை அவர்கள் வெளிப்படுத்த வேண்டும்”, என்று நுகர்வோர் விவகாரங்கள் துறை செயலாளர் திரு ரோஹித் குமார் சிங் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1828897
•••••••••••••
(Visitor Counter : 167
நிதி அமைச்சகம்
நம்பிக்கை அடிப்படையிலான நிர்வாகத்தின் மூலம் வர்த்தகம் புரிவதை எளிமையாக்குவதற்கான நடவடிக்கைகள் மேற்கொள்ளப்படும் - நிதியமைச்சர்
நாடாளுமன்றத்தில் 2022-23 ஆம் ஆண்டுக்கான மத்திய பட்ஜெட்டை தாக்கல் செய்த நிதியமைச்சர் திருமதி நிர்மலா சீதாராமன், நம்பிக்கை அடிப்படையிலான நிர்வாகத்தின் மூலம் வர்த்தகம் புரிவதை எளிமையாக்குவதற்கான திட்டங்கள் செயல்படுத்தப்படும் என்று தெரிவித்துள்ளார்.
மனித வளம், முதலீடுகள் ஆகியவற்றை ஆக்கப்பூர்வமான முறையில் திறம்பட பயன்படுத்தும் வகையிலான நடவடிக்கைகள் மேம்படுத்தப்படும் என்றும் அவர் கூறினார்.
தகவல் தொழில்நுட்பங்கள் மூலம் மத்திய – மாநில அரசுகள் இடையேயான நடவடிக்கைகள் ஒருங்கிணைக்கப்படும்.
தகவல் தொழில்நுட்ப அடிப்படையிலான நில ஆவண மேலாண்மைத் திட்டத்தின்கீழ் தனித்துவ நிலங்களுக்கான அடையாள எண் வழங்கப்படும்.
பாதுகாப்புத் துறையில் மூலதன கொள்முதலுக்கான பட்ஜெட்டில் 68 சதவீதம் வரை உள்நாட்டு நிறுவனங்களிடம் இருந்து கொள்முதல் செய்ய பயன்படுத்தப்படும்.
ராணுவத்திற்கு தேவையான உபகரணங்களின் வடிவமைப்பு மற்றும் மேம்பாடு ஆகியவற்றில் பாதுகாப்பு ஆராய்ச்சி மற்றும் மேம்பாட்டு நிறுவனத்துடன் தனியார் துறையும் இணைந்து செயல்படுவது ஊக்குவிக்கப்படும்.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத் துறை அமைச்சர் டாக்டர் மன்சுக் மாண்டவியா, ஜூலை 14-ம் தேதி டேராடூனில் சிந்தனை முகாமைத் தொடங்கி வைக்கிறார்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, 2023 ஜூலை 14 அன்று உத்தராகண்ட் மாநிலம் டேராடூனில் “நலவாழ்வு சிந்தனை முகாம்”  என்ற பெயரில் நாட்டின் சுகாதாரத்துறைத் திட்டங்கள் தொடர்பான கலந்துரையாடல் கருத்தரங்க நிகழ்ச்சியைத் தொடங்கி வைக்கிறார்.
இந்த இரண்டு நாள் சிந்தனை முகாமில், மத்திய சுகாதாரத்துறை இணை அமைச்சர்களான டாக்டர் பாரதி பிரவீன் பவார், பேராசிரியர் எஸ்.பி.சிங் பாகெல் மற்றும் மாநிலங்கள், யூனியன் பிரதேசங்களின் சுகாதார அமைச்சர்கள், சுகாதாரத்துறை உயர் அதிகாரிகள் உள்ளிட்டோர் கலந்து கொள்வார்கள். மத்திய சுகாதாரத் துறை அமைச்சகம், மத்திய சுகாதார மற்றும் குடும்ப நல கவுன்சில் ஆகியவை இணைந்து இந்த இரண்டு நாள் நிகழ்ச்சியை நடத்துகின்றன.
இதில் நாட்டின் சுகாதார வசதிகள் தொடர்பான பல்வேறு அமர்வுகள் இடம்பெற உள்ளன. ஆயுஷ்மான் பாரத்-பிரதமரின் மக்கள் ஆரோக்கிய திட்டம் , ஆயுஷ்மான் பாரத் டிஜிட்டல் இயக்கம் , நல்வாழ்வு மையங்கள், பிரதமரின் ஆயுஷ்மான் பாரத் சுகாதார உள்கட்டமைப்பு இயக்கம் ஆகிய ஆயுஷ்மான் பாரத் தொடர்பான நான்கு அம்சங்களைக் கொண்ட அமர்வுகள் பிரதானமாக இந்த சிந்தனை முகாமில் இடம்பெறும். தேசிய காசநோய் ஒழிப்புத் திட்டம், தட்டம்மை ஒழிப்பு, ரூபெல்லா ஒழிப்பு உள்ளிட்ட பல்வேறு செயல்பாடுகள் குறித்தும் இந்த சிந்தனை முகாமில் விவாதிக்கப்படும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1938881
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவை காய்ச்சல் தற்போதைய நிலவரம்
2021 ஜனவரி 18-இன் படி, ஐந்து மாநிலங்களில் பண்ணை பறவைகளிலும், ஒன்பது மாநிலங்களில் காகம்/இடம்பெயர்ந்த/காட்டு பறவைகளிலும் 2021 பறவை காய்ச்சல் பாதிப்புகள் கண்டறியப்பட்டன.
மேலும், புது தில்லியில் உள்ள தீஸ் ஹசாரியில் இறந்து கிடந்த நாரையின் மாதிரிகளிலும், தில்லியில் உள்ள செங்கோட்டையில் காகத்திடமும் பறவை காய்ச்சல் பாதிப்புகள் கண்டறியப்பட்டன. தேவையான நடவடிக்கை எடுப்பதற்கான அறிவுரை தில்லி அரசிடம் வழங்கப்பட்டது.
துரித நடவடிக்கை குழுக்கள் மகாராஷ்டிராவுக்கு அனுப்பப்பட்ட நிலையில், பாதிக்கப்பட்ட அனைத்து பகுதிகளிலும் பண்ணை பறவைகளை அழிக்கும் நடவடிக்கைகள் நடைபெற்று வருகின்றன. மும்பையிலுள்ள மத்திய பண்ணை வளர்ச்சி அமைப்பில் ஒழிப்பு பணிகள் நிறைவடைந்து, தூய்மைப்படுத்துதல் நடவடிக்கைகள் மேற்கொள்ளப்பட்டு வருகின்றன.
கேந்த்ரேவாடி, அகமதுபூர், சுகானி, தொண்டார்  மற்றும் குர்த்வாடி போன்ற பாதிக்கப்பட்ட பகுதிகளில் ஒழிப்பு மற்றும் தூய்மைப்படுத்துதல் நடவடிக்கைகள் நிறைவடைந்துள்ளன.
மேலும், மத்தியப் பிரதேசம் , மற்றும் சத்திஸ்கர்  ஆகிய இடங்களில், பண்ணைகளில் பறவை காய்ச்சல் கண்டறியப்பட்ட இடங்களை சுற்றி 1 கி.மீ பரப்பளவில் பண்ணை பறவைகளை அழிப்பதற்காக துரித நடவடிக்கை குழுக்கள் அனுப்பப்பட்டுள்ளன.
பண்ணை பறவைகளின் அழிப்பு நடவடிக்கைகள் ஹரியானாவில் நோய் பாதிப்பு கண்டறியப்பட்ட பகுதிகளில்  தொடர்ந்து நடைபெற்று வருகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetail.aspx?PRID=1689761
நிதி அமைச்சகம்
18 ஜூன் 2017ல் நடக்கவுள்ள சரக்கு மற்றும் சேவை வரிக்குழுவின் 17வது கூட்டத்திற்கு மத்திய நிதியமைச்சர் தலைமை தங்குவார்
மத்திய நிதிப் பாதுகாப்பு மற்றும் நிறுவன விவகார அமைச்சர் திரு அருண் ஜெட்லி, 18 ஜூன் 2017 அன்று நடக்கவுள்ள சரக்கு மற்றும் சேவை வரிக்குழுவின் 17வது கூட்டத்திற்குத் தலைமை தாங்குகிறார். புது தில்லி, விஞ்ஞான்பவனில் இக்கூட்டம் நடைபெறவுள்ளது. அக்கூட்டத்தில் பல்வேறு மாநிலங்களின் நிதியமைச்சர்களும் யூனியன் பிரதேசங்களில் தேர்ந்தெடுக்கப்பட்ட சட்டப்பேரவை உள்ளவற்றின் நிதியமைச்சர்களும் மற்றும் சில சரக்கு மற்றும் சேவை வரிக்குழுவின் உறுப்பினர்களும் கலந்துகொள்கின்றனர். 17வது குழுக்கூட்டத்தில், 11 ஜூன் 2017 அன்று நடந்த 16வது கூட்டத்தின் முடிவுகள் உறுதி செய்யப்படும். அத்துடன் ச.சே.வ. விதிகள் மற்றும் கீழ்வரும் படிவங்கள் இறுதி செய்யப்படும்:
1. முன்கூட்டிய தீர்ப்பு
2. மேல்முறையீடு மற்றும் மறுபார்வை
3. அளவீடும் தணிக்கையும்
4. மின்னணு சரக்கு இரசீது மற்றும்
5. கொள்ளை இலாபத் தடுப்பு
அத்துடன், ச.சே.வ. விகிதங்கள் சில பொருட்களுக்கு மாற்றிச் சீரமைக்கப்படும்.
குடியரசுத் தலைவர் செயலகம்
சுற்றுசூழல் மற்றும் வன உயிரிகளை பாதுகாப்பதில் இந்திய வனப்பணி அலுவலர்கள் முக்கிய பங்காற்றுகிறார்கள் ஜனாதிபதி பாராட்டு.
டேராடூனில் உள்ள இந்திராகாந்தி தேசிய வனக் கல்லூரியில் இந்திய வனப் பணி பயிற்சி முடித்த 89 பயிற்சியாளர்கள்  குடியரசு தலைவர் திரு. ராம் நாத் கோவிந்தை குடியரசு தலைவர் மாளிகையில் சந்தித்தனர்.
வனப்பணி அலுவலர்களிடம் உரையாடிய ஜனாதிபதி, அவர்கள் மிக உன்னதமான ஒரு துறையை தேர்வு செய்திருப்பதாகக் கூறினார். இந்தியாவின் பண்பாடு மற்றும் கலாச்சாரத்தில் வனம் மிக முக்கிய பங்கு வகிக்கிறது என்றும் காட்டில் இருந்து பெறப்பட்ட அறிவுசார் ஆன்மிகத்தின் மூலம் நமது நாகரிகம் கட்டி எழுப்பப்பட்டுள்ளது என்றும் கூறினார்.
காடுகள் வளத்திற்கான ஆதாரமாக மட்டும் இல்லாமல், கலாச்சாரம், ஆன்மிகம் மற்றும் அறிவார்ந்த பாரம்பரியத்தை உள்ளடக்கி உள்ள இந்தப் பாரம்பரியத்தைப் பாதுகாக்கும் பொறுப்பு வனப்பணி அலுவலர்களிடம்தான் இருக்கிறது. நாட்டுக்குத் தேவையான சுற்றுச்சூழல் பாதுகாப்பு மற்றும் மேம்பாட்டுக்குத் தேவையான முன்னேற்ற நடவடிக்கைகளை எடுக்கவேண்டும் என்றும் குடியரசு தலைவர் அவர்களைக் கேட்டுக்கொண்டார்.
குடியரசு தலைவர் மேலும் பேசுகையில், ”கடந்த சில பத்தாண்டுகளில்தான் சுற்றுச்சூழல் சீரழிவினால் மனிதகுலம் உயிர் வாழ்வதற்கான அச்சம் குறித்தும், காடுகளின் அடர்த்தி குறைவதால் பருவநிலை மாற்றம் அடைந்து உலகம் வெப்பமயமாதல் குறித்தும் விழிப்புணர்வு ஏற்பட்டுள்ளது. சிக்கலான பருவநிலை மாற்றப் பிரச்சனைகளை கையாள்வதில் இந்தியா உலகத் தலைவராக உருவெடுத்துள்ளது. நமது நிலப்பரப்பில் 33 சதவிகிதம் காடுகளாக இருக்கவேண்டும் என்று இந்திய வனக்கொள்கை வரையறுக்கப்பட்டுள்ளது. இந்திய வனப்பணி அலுவலர்கள் இயற்கை காடுகளை மேம்படுத்துவது மட்டுமின்றி வனமற்ற பகுதிகளிலும் மரங்கள் வளர்ப்பதற்கான வழிமுறைகளை ஆராய வேண்டும், நாட்டின் படை வீரர்கள் போன்று சுற்றுச்சூழல் மற்றும் வன உயிர்களை பாதுகாக்கும் பணியில் நீங்கள் இணைந்துள்ளீர்கள். நாட்டுக்கும், நாட்டு மக்களுக்கும் பயன் அளிக்கும் வகையில் அச்சமின்றி, நேர்மையாகவும், திறமையாகவும் பணியாற்ற வேண்டும்” என்றும் கேட்டுக்கொண்டார்.
விரைந்த பொருளாதார வளர்ச்சி அடையும் நாடுகளில் ஒன்றாக இந்தியா திகழ்வதால், எதற்கும் வளைந்துகொடுக்காத இலக்கை நோக்கி பணியாற்ற வேண்டும் என்றும், வனப்பணி அலுவலர்கள் நாட்டின் வளர்ச்சிக்கும் வனங்கள் பாதுகாப்புக்கும் சமமான முன்னுரிமை கொடுக்க வேண்டும் என்றும் குடியரசு தலைவர் கேட்டுக்கொண்டார். வனப்பணி அலுவலர்களின் பணி பிரச்னைகளை நோக்கியதாக இல்லாமல் தீர்வை நோக்கி இருக்கவேண்டும் என்றும் தெரிவித்தார்.
(Visitor Counter : 204
பெட்ரோலியம் மற்றம் இயற்கை எரிவாயு அமைச்சகம்
தூய்மை விருதுகளை வழங்கிய அமைச்சர் திரு ஹர்தீப் சிங் புரி, ‘இந்திய பெட்ரோலியம் & இயற்கை எரிவாயுப் புள்ளிவிவரங்கள் 2020-21’-ஐ வெளியிட்டார்
மத்திய பெட்ரோலியம் மற்றும் இயற்கை எரிவாயு அமைச்சர் திரு ஹர்தீப் சிங் புரி, அமைச்சகத்தின் தூய்மை இருவார விருதுகளை வெற்றியாளர்களுக்கு இன்று வழங்கினார்.
அமைச்சகத்தின் வருடாந்திர வெளியீடான ‘இந்தியப் பெட்ரோலியம் மற்றும் இயற்கை எரிவாயு புள்ளிவிவரங்கள் 2020-21’-ஐ அமைச்சர் வெளியிட்டார். இந்தியாவின் எண்ணெய் மற்றும் எரிவாயுத் துறையின் ஆய்வு, உற்பத்தி, சுத்திகரிப்பு, போக்குவரத்து மற்றும் சந்தைப்படுத்தல், கச்சா எண்ணெய் மற்றும் பெட்ரோலியப் பொருட்களின் இறக்குமதி மற்றும் ஏற்றுமதி உள்ளிட்ட ஒட்டுமொத்த விவரங்களை வழங்கும் தரவுகளின் களஞ்சியம் இதுவாகும்.
வெற்றியாளர்கள் மற்றும் நிகழ்வின் பங்கேற்பாளர்களைப் பாராட்டிய திரு புரி, மத்திய அரசின் திட்டங்களில் தூய்மைக்கு மிகவும் முக்கியத்துவம் அளிக்கப்படுவதாகக் கூறினார். எண்ணெய் மற்றும் எரிவாயுத் துறையின் பங்குதாரர்கள் தூய்மையான செயல்பாடுகளைப் பின்பற்றி வருகிறார்கள் என்று அவர் கூறினார்.
தேசியப் பொருளாதாரத்தில் இத்துறையின் பங்களிப்புக்காகப் பாராட்டிய அமைச்சர், இத்துறையில் நாட்டை தற்சார்பு கொண்டதாக மாற்ற அதிக முயற்சிகளை மேற்கொள்ள வேண்டும் என வலியுறுத்தினார். நம்பகமான தரவுகளை உருவாக்கி பொது தளத்தில் வைப்பதையும் அவர் வலியுறுத்தினார், ஆராய்ச்சி மற்றும் பகுப்பாய்வுக்கு இது பயன்படுத்தப்படலாம் என அவர் சுட்டிக்காட்டினார்.
கடந்த ஆண்டு ஜூலை 1-15 தேதிகளில் எண்ணெய் மற்றும் எரிவாயு மத்திய பொதுத்துறை நிறுவனங்கள் மற்றும் பெட்ரோலியம் மற்றும் இயற்கை எரிவாயு அமைச்சகத்தின் அலுவலகங்களால் தூய்மை இருவார நிகழ்ச்சி ஏற்பாடு செய்யப்பட்டது. தூய்மை இந்தியாவுக்கு ஊக்கமளிக்கும் நிகழ்வுகள் முழு ஆர்வத்துடனும் உற்சாகத்துடனும் ஏற்பாடு செய்யப்பட்டன.
தூய்மை இருவார விருதுகளைப் பொருத்தவரை, ஐஓசிஎல் முதலிடத்தையும், ஓஎன்ஜிசி இரண்டாவது இடத்தையும், எச்பிசிஎல் மூன்றாம் இடத்தையும் பெற்றுள்ளன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1805064
பிரதமர் அலுவலகம்
பர்மிங்ஹாமில் நடைபெறும் காமன்வெல்த் போட்டிகள் 2022-ல் வெள்ளிப் பதக்கம் வென்ற ஜூடோ வீராங்கனை துலிகா மானிற்கு பிரதமர் வாழ்த்து
புதுதில்லி, ஆகஸ்ட் 03, 2022
பர்மிங்ஹாமில் நடைபெறும் காமன்வெல்த் போட்டிகள் 2022-ல் வெள்ளிப் பதக்கம் வென்ற ஜூடோ வீராங்கனை துலிகா மானிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“பர்மிங்ஹாம் போட்டிகளில் துலிகா மான் அபாரம்! ஜூடோ விளையாட்டில் வெள்ளிப் பதக்கம் வென்ற அவருக்கு நல்வாழ்த்துகள். அவரது தனித்துவம் வாய்ந்த விளையாட்டு பயணத்தில் இந்த பதக்கம் மேலும் ஓர் பெருமை. அவரது எதிர்கால முயற்சிகளுக்கு வாழ்த்துகள்.”
(
எரிசக்தி அமைச்சகம்
எரிசக்தி முறை மாற்றத்துக்கான 2-வது பணிக்குழுக் கூட்டம் குஜராத் காந்திநகரில் 2023 ஏப்ரல் 2 முதல் 4 வரை நடைபெறவுள்ளது
இந்தியாவின் ஜி20 தலைமைத்துவத்தின் கீழ் எரிசக்தி நடைமுறை மாற்றத்துக்கான 2-வது பணிக்குழு  கூட்டம் குஜராத்தின் காந்திநகரில் 2023 ஏப்ரல் 2 முதல் 4ம் தேதி வரை நடைபெற உள்ளது. மூன்று நாள் நடைபெற உள்ள இந்தக் கூட்டத்தில், ஜி20 உறுப்பு நாடுகளைச் சேர்ந்த பிரதிநிதிகள், சிறப்பு அழைப்பாளர் நாடுகளைச் சேர்ந்த பிரதிநிதிகள் மற்றும் சர்வதேச நிறுவனங்களின் பிரதிநிதிகள் என நூற்றுக்கும் மேற்பட்டோர் பங்கேற்கின்றனர்.
இந்த 2வது கூட்டத்தில் முந்தைய கூட்டத்தின் முக்கிய அம்சங்கள் பரிசீலிக்கப்பட்டு அவற்றை முன்னெடுத்து செல்வது தொடர்பான விவாதங்கள் நடைபெறும். முக்கிய அம்சங்களில் ஒருமித்த கருத்தை உருவாக்குவது தொடர்பாக விவாதங்கள் நடைபெறும்.
பசுமை ஹைட்ரஜன், புதுப்பிக்கத்தக்க எரிசக்தி உள்ளிட்ட தொடர்பான கருத்தரங்குகள் நடைபெற உள்ளன.
எரிசக்தி நடைமுறை மாற்றம் தொடர்பான முதலாவது பணிக்குழுக் கூட்டம் பெங்களுருவில் 2023 பிப்ரவரி 5 முதல் 7ம் தேதி வரை நடைபெற்றது,
அதில் தொழில்நுட்ப இடைவெளிகளை நிவர்த்தி செய்வதன் மூலம் எரிசக்தி முறை மாற்றம், எரிசக்தி முறை மாற்றத்திற்கான நிதியுதவி, எதிர்காலத்திற்கான எரிபொருள்கள் உள்ளிட்டவை தொடர்பான விவாதங்கள் நடைபெற்றன.
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 30.10.2017 அன்று ஒரு பீப்பாய்க்கு 58.92 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 30.10.2017 அன்று ஒரு பீப்பாய்க்கு 58.92 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயு துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 27.10.2017 அன்று 57.92 அமெரிக்க டாலராக இருந்த கச்சா எண்ணெயின் விலை 30.10.2017 அன்று 58.92 அமெரிக்க டாலராக அதிகரித்துள்ளது.
இந்திய ரூபாயில் கச்சா எண்ணெயின் மதிப்பு 30.10.2017 ரூ. 3826.21 ஆகவும் 27.10.2017 அன்று ரூ. 3770.27 ஆகவும் இருந்தது. 27.10.2017 அன்று ரூ. 65.09 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 30.10.2017 அன்று ரூ. 64.93 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
அக்டோபர் 30, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
58.92

|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3826.21

|
|
டாலருக்கு நிகரான இந்திய ரூபாயின் மாற்று மதிப்பு
|
|
64.93

(
நுகர்வோர் நலன், உணவு மற்றும் பொது விநியோகம் அமைச்சகம்
கிராம பஞ்சாயத்துகள் மூலம் தர உணர்வுள்ள இந்தியாவை உருவாக்கும் பணியில் இந்திய தர நிர்ணய அமைவனம்
அனைத்துப் பகுதிகளிலும் விழிப்புணர்வை ஏற்படுத்தவும், இந்திய தரங்களுக்கு இணங்குவதை ஊக்குவிக்கவும் இந்திய தர நிர்ணய அமைவனம் ஒரு பணியைத் தொடங்கியுள்ளது. கிராமங்களில் அரசு திட்டங்கள் மற்றும் திட்டங்களை திறம்பட செயல்படுத்துவதை உறுதி செய்வதற்கான முயற்சியில், இந்திய தர நிர்ணய அமைவனம் நாடு முழுவதும் உள்ள கிராம பஞ்சாயத்து தலைவர்கள் மற்றும் செயலாளர்களுக்கு விழிப்புணர்வை ஏற்படுத்த ஒரு விரிவான முயற்சியை மேற்கொண்டுள்ளது.
இந்திய தர நிர்ணய அமைவனமான பிஐஎஸ், தரங்களை உருவாக்குவதிலும், தயாரிப்புகள் மற்றும் சேவைகளின் இணக்க மதிப்பீடுகளை நடத்துவதிலும் முக்கிய பங்கு வகிக்கிறது. குடிமக்களின் நல்வாழ்வு, சுற்றுச்சூழல் மற்றும் தயாரிப்புகள் மற்றும் சேவைகளின் ஒட்டுமொத்த தரம் ஆகியவற்றிற்காக இந்திய தரங்களைக் கடைப்பிடிப்பதன் முக்கியத்துவத்தை உணர்ந்து, பி.ஐ.எஸ் இந்த மக்கள் பணித் திட்டத்தைத் தொடங்கியுள்ளது.
கிராம அளவில் அரசுத் திட்டங்கள் மற்றும் திட்டங்களைச் செயல்படுத்தும்போது, கிராம ஊராட்சிகளிடையே இந்திய தரநிலைகளை கடைப்பிடிப்பதன் முக்கியத்துவத்தைப் பற்றிய புரிதலை ஏற்படுத்துவதும், இந்த தரநிலைகளுக்கு இணங்குவதை உறுதிசெய்வதும் இந்த முன்முயற்சியின் முதன்மை நோக்கமாகும். அனைத்துப் பகுதிகளிலும் பல்வேறு அரசு முன்முயற்சிகளை செயல்படுத்துவதில் முக்கிய பங்கு வகிக்கும் கிராம பஞ்சாயத்துகளிடையே இந்திய தரத்திற்கு இணக்கமான தயாரிப்புகளைப் பயன்படுத்துவதன் தரப்படுத்தல் மற்றும் நன்மைகளை மேம்படுத்துவதை இது நோக்கமாகக் கொண்டுள்ளது.
இந்த முன்முயற்சியின் முக்கிய சிறப்பம்சங்கள் பின்வருமாறு
2.4 லட்சம் கிராம பஞ்சாயத்துகள்: நாடு முழுவதும் உள்ள அனைத்து கிராம பஞ்சாயத்துகளுக்கும் பி.ஐ.எஸ். கிராம ஊராட்சிகளுக்கு பல்வேறு துறைகளுடன் தொடர்புடைய முக்கியமான மற்றும் பயனுள்ள இந்திய தரநிலைகளின் கையேடு வழங்கப்படுகிறது, இது ஊராட்சிகளின் பல்வேறு மாநில / மத்திய அரசு திட்டங்கள் மற்றும் திட்டங்களை செயல்படுத்தும்போது இந்த தரநிலைகளை கடைபிடிப்பதன் முக்கியத்துவத்தை சுட்டிக்காட்டுகிறது.
விழிப்புணர்வு பயிலரங்குகள்: நாடு முழுவதும் மாநில மற்றும் மாவட்ட அதிகாரிகளுடன் இணைந்து கிராம பஞ்சாயத்து தலைவர்கள் மற்றும் செயலாளர்களுக்கு பிஐஎஸ் பயிற்சி அளிக்க தொடங்கியுள்ளது. கிராம ஊராட்சிகளின் தலைவர்கள் மற்றும் செயலாளர்களுக்கான இந்த பயிற்சித் திட்டங்கள் நாடு தழுவிய 38 பி.ஐ.எஸ் கிளை அலுவலகங்களின் வலையமைப்பின் மூலம் வட்டார மற்றும் மாவட்ட அளவில் நடத்த திட்டமிடப்பட்டுள்ளது.
ஊரக வளர்ச்சி அமைச்சகம்
கொவிட்-19 ஊரடங்கு முடக்கத்தின் போது கிராமப்புற பரம ஏழைகள் மற்றும் பாதிக்கப்பட்டோருக்கு மகளிர் சுய உதவிக்குழுக்களால் நடத்தப்படும் சமுதாய சமையலறைகள் உணவு வழங்குகின்றன
உலகப் பெருந்தொற்று நோயான கொவிட்-19 பரவல் காரணமாக தேசிய ஊரடங்கு அமல்படுத்தப்பட்டுள்ளதால் ஏராளமான மக்கள் பட்டினிக்கு இலக்காகும் சூழல் நிலவுகிறது. முன்னெப்போதும் இல்லாத அளவுக்கு பரவியுள்ள பெருந்தொற்று மற்றும் முடக்கத்தால், தினக்கூலித் தொழிலாளர்கள், புலம் பெயர்ந்தோர், வீடற்றவர்கள், ஏழைகள் மற்றும் வேலை தேடி வந்து செல்லும் மக்கள் பெரிதும் பாதிக்கப்பட்டுள்ளனர். இத்தகையவர்களுக்கு உணவு அளிப்பதற்காக சமுதாய சமையலறைகள் உருவாகி வருகின்றன. உணவு கிடைக்காத மக்களுக்கு குறைந்த விலையில் சத்துள்ள உணவை, சில நேரங்களில் இலவசமாகவும் வழங்குவதே சமுதாய சமையலறைகளின் முக்கிய நோக்கமாகும்.
ஒவ்வொரு கிராமப் பஞ்சாயத்திலும் உள்ள சுய உதவிக்குழு கட்டமைப்பைச் சேர்ந்தவர்கள், உள்ளாட்சி அமைப்புகளின் ஒத்துழைப்புடன் சமுதாய சமையலறைகள் மற்றும் தீதிஸ் கபே எனப்படும் உணவு விடுதிகளை இயக்க நியமிக்கப்படுகின்றனர். பீகார், ஜார்க்கண்ட், கேரளா, மத்தியப் பிரதேசம், ஒடிசா ஆகிய ஐந்து மாநிலங்களில், 10,000 சமுதாய சமையலறைகள் அமைக்கப்பட்டுள்ளன. 75 மாவட்டங்களில் செயல்படும் இந்தச் சமையலறைகள் உணவின்றித் தவிக்கும் பாதிக்கப்பட்டுள்ள சுமார் 70,000 பேருக்கு தினசரி இரண்டு வேளை உணவை வழங்குகின்றன. மற்ற மாநிலங்களிலும் இதுபோன்ற அமைப்புகள் செயல்பட்டு வருகின்றன.
நடமாடும் காய்கறிக் கடைகள், பல்பொருள் அங்காடிகள் ஆகியவை, சவால் மிகுந்த நேரங்களில் சுய உதவிக்குழு மகளிர் அளிக்கும் தீர்வாகும். ஒடிசா, சத்தீஷ்கரில் பெண்கள் ரேசன் பொருள்களுடன் முட்டைகளையும் விநியோகித்து வருகின்றனர். இந்த முறையின் மூலம், ஐந்து வயதுக்குட்பட்ட குழந்தைகள், கர்ப்பிணிப் பெண்கள், பாலூட்டும் தாய்மார்கள் மற்றும் பாதிப்புக்கு உள்ளாகும் வாய்ப்பு உள்ளவர்களுக்கு தேவையானவை வழங்கப்படுகின்றன.
பொது விநியோகக்கடைகளில் கூட்டம் கூடுவதைத் தவிர்க்க, ரேசன் அட்டைதாரர்களுக்கு உணவுப்பொருள்களை வீடுகளுக்குச் சென்று வழங்குவதில் சுய உதவிக்குழுவினர் ஈடுபட்டு வருகின்றனர்.
பீகார், ஒடிசா, சத்தீஷ்கர் மாநிலங்களில், தேசிய ஊரக வாழ்வாதார இயக்கத்தின் மகளிர் பிரிவினர், குழந்தைகள், தாய்மார்கள், வளர் இளம் பருவத்தினர் ஆகியோருக்கு அத்தியாவசிய ஊட்டச்சத்து தொடர்பான உரிமைகளை வழங்குவதில் முன்கள சுகாதாரப்பணியாளர்களுக்கு ஒத்துழைப்பு அளித்து வருகின்றனர்.
தங்கள் பிரிவுகளுக்குள் பாதுகாப்பான சுகாதார முறைகளைப் பின்பற்றி, சமூகப்பொறுப்புணர்வு மிகுந்தவர்களின் பங்களிப்பில் தங்கள் வாழ்வாதாரத்தை நிலைநிறுத்தி, இந்தப் பெண்கள் கொவிட்-19க்கு எதிராகத் தீவிர ஈடுபாட்டுடனும், சிரத்தையுடனும் பாடுபட்டு வருகின்றனர்.
(Visitor Counter : 189